Sofonisba Anguissola

Si Sofonisba Anguissola ( – 16 Nobyembre 1625), bisto man sa ngaran na Sophonisba Angussola o Sophonisba Anguisciola, sarong Italyanong Renasimyentong pintor namundag sa Cremona sa pamilyang noble pero pobre.  Siya nakaresibe nin toltol na edukasyon na kabali an mga arte, asin an pagpeyon niya sa mga pintor na lokal nagbukas para sa mga babae na maako maglaog bilang mga estudyante nin arte. Kan hubin pa siyang daraga, si Anguissola nagbyahe sa Roma kun saen siya pinabisto ki Michelangelo, na tolos man nahiling an saiyang talento, dangan siya nagpaMilan, na igdi saiyang pininta an Duke nin Alba. An Reynang Espanyol si Elizabeth nin Valois, sarong posikit na nag'aadal sa pagpinta asin kan 1559 si Anguissola inalok magpa-Madrid bilang tutor, na an ranggo lady-in-waiting. Ngapit siya nagin opisyal na pintor sa korte para ki Hadeng Felipe II, asin inarog an estilo niya sa mas pormal na pagpinta kan mga opisyal na retrato para sa korte Espanyol. Pakagadan kan Reyna, si Felipe II nagtabang sa saiyang kasal aristokratiko. Siya naghubo' sa Sicily, dangan sa Pisa dangan sa Genoa, kun saen pasige an praktis niya sa  bilang nangengenot na pintor nin mga retrato.

An mga distinggido asin nakakaganyat na mga pintura niya iyo an mga retrato niya sa sadiri asin saiyang pamilya, na saiyang pininta bago siya nag'isog sa korte Espanyol. Partikularmente an paglaladawan niya sa mga aki preskong gayo asin talang tala. Sa korte kan Espanya pormal an saiyang mga pintura nag'aayog sa disiplina asin pormalidad kan mga pagpintura nin estado, asin ta siya saro asin pinakaenot na babae sa laog kan korte na nagpipinta. Ngapit siya nagpipinta man nin mga relihiyosong pintura alagad ini nagkawarara na.

Kan 1625, ssiya nagadan sa edad na 93 sa Palermo.

Toltolan

Kategorya:Mga Pintor na Italyano
Kategorya:Mga 1530 na kamundagan
Kategorya:Mga 1625 na kagadanan 
Kategorya:Mga Pintor haleng Cremona
Kategorya:IKa-16 na siglong mga Italyanong pintor
Kategorya:IKa-17ng siglong mga Italyanong pintor
Kategorya:Mga Italyanong babaeng mga artista
Kategorya:Mga Italyanong Renasimyentong pintor